STANOVISKO KOMISIE podľa písm. c) odseku 7 článku 294 Zmluvy o fungovaní Európskej únie, k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIE EURÓPSKEHO PARLAMENTU A RADY, ktorým sa stanovujú harmonizované podmienky uvádzania stavebných výrobkov na trh /* KOM/2011/0101 v konečnom znení - COD 2008/0098 */





[pic] | EURÓPSKA KOMISIA | Brusel, 28.2.2011 KOM(2011) 101 v konečnom znení 2008/0098 (COD) STANOVISKO KOMISIE podľa písm. c) odseku 7 článku 294 Zmluvy o fungovaní Európskej únie, k pozmeňujúcemu a doplňujúcemu návrhu Európskeho parlamentu týkajúcemu sa pozície Rady v súvislosti s návrhom NARIADENIE EURÓPSKEHO PARLAMENTU A RADY, ktorým sa stanovujú harmonizované podmienky uvádzania stavebných výrobkov na trh 2008/0098 (COD) STANOVISKO KOMISIEpodľa písm. c) odseku 7 článku 294 Zmluvy o fungovaní Európskej únie,k pozmeňujúcemu a doplňujúcemu návrhu Európskeho parlamentutýkajúcemu sa pozície Rady v súvislosti snávrhom NARIADENIE EURÓPSKEHO PARLAMENTU A RADY, ktorým sa stanovujú harmonizované podmienky uvádzania stavebných výrobkov na trh 1. KONTEXT Dátum zaslania návrhu Parlamentu a Rade: 23. mája 2008 Dátum stanoviska Parlamentu v prvom čítaní: 24. apríla 2009 Stanovisko Hospodárskeho a sociálneho výboru: 25. februára 2009 Dátum prijatia pozície Rady: 13. septembra 2010 Dátum súhlasu výboru COREPER s kompromisom z druhého čítania: 8. decembra 2010 Dátum stanoviska Parlamentu v druhom čítaní: 18. januára 2011 2. Účel návrhu Cieľom návrhu Komisie je nahradiť smernicu Rady 89/106/EHS (smernicu o stavebných výrobkoch, ďalej len „CPD“) nariadením, aby sa mohli lepšie definovať ciele právnych predpisov Spoločenstva a aby sa mohlo uľahčiť a zefektívniť ich vykonávanie. Ako súčasť iniciatívy týkajúcej sa lepšej právnej regulácie má návrh zjednodušiť súčasný systém založený na CPD, najmä zavedením zjednodušených postupov, aby sa znížili náklady podnikov, predovšetkým MSP; objasniť základné pojmy a používanie označenia CE a zvýšiť dôveryhodnosť celého systému zavedením nových a prísnejších kritérií menovania subjektov zapojených do posudzovania a overovania stálosti úžitkových vlastností stavebných výrobkov. 3. Stanovisko Komisie k pozmeňujúcemu a doplňujúcemu návrhu Európskeho parlamentu Stanovisko Európskeho parlamentu v druhom čítaní z 18. januára 2011 priblížilo pozíciu Rady k návrhu Komisie, pokiaľ ide o objasnenie zaobchádzania s nebezpečnými látkami v súvislosti s nariadením REACH, zabezpečenie nezávislosti práce kontaktných miest pre stavebné výrobky a poskytovanie vyhlásení o úžitkových vlastnostiach elektronickou cestou v širšom rozsahu. Pozícia Parlamentu je výsledkom kompromisu, ktorý sa dosiahol v rámci trialógu 7. decembra 2010 a ktorý sa 8. decembra 2010 prediskutoval a schválil v Rade. 4. Záver Komisia prijíma všetky pozmeňujúce a doplňujúce návrhy, ktoré odhlasoval Európsky parlament v druhom čítaní, v znení už uvedeného kompromisu Rady a Európskeho parlamentu. Komisia okrem toho predkladá vyhlásenie o lehote pre námietky Európskeho parlamentu a Rady. Príloha: Vyhlásenie Komisie o lehote pre námietky Európskeho parlamentu a Rady Komisia poukazuje na to, že v návrhu spoločnej dohody sa stanovila zásada, že lehota pre námietky je 2 mesiace s možnosťou predĺženia o ďalšie 2 mesiace. V tomto prípade neexistujú podľa Komisie žiadne osobitné okolnosti, ktoré by oprávňovali odchýlenie od uvedenej zásady. Komisia vyjadruje poľutovanie nad tým, že zásada stanovená v návrhu spoločnej dohody nebola dodržaná, a zdôrazňuje, že tento prípad nepredstavuje precedens.